Сімвалічны ключ і памятны знак маладзёжнай сталіцы старшыня Магілёўскага гарадскога Савета дэпутатаў Сяргей Іваноў прыняў з рук старшыні Полацкага раённага Савета дэпутатаў Іосіфа Грыбовіча. Прадстаўнік Віцебскай вобласці адзначыў, што ў статусе маладзёжнай сталіцы ў Полацку было рэалізавана больш за 40 праектаў, прымеркаваных да розных падзей, мерапрыемстваў і беларускіх дзяржаўных свят. Полацкая моладзь прыклала максімум намаганняў, каб справіцца ў 2017 годзе з пастаўленымі перад ёй задачамі. Магіляўчане таксама павінны ўпэўнена пацвердзіць гэты статус, падкрэсліў Іосіф Францавіч.